PARLAMENTUL ROMÂNIEI

CAMERA DEPUTAŢILOR
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ
	
	              Bucureşti,   24.06.2009
              Nr.  P.L.x. - 297


RAPORT

asupra proiectului de Lege pentru ratificarea Memorandumului de înţelegere privind cadrul instituţional al Iniţiativei de Pregătire şi Prevenire a Dezastrelor din Sud-Estul Europei, semnat la Zagreb la

 24 septembrie 2007
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională, în fond, cu proiectul de Lege pentru ratificarea Memorandumului de înţelegere privind cadrul instituţional al Iniţiativei de Pregătire şi Prevenire a Dezastrelor din Sud-Estul Europei, semnat la Zagreb la 24 septembrie 2007, trimis cu adresa nr. P.L.x – 297 din 17 iunie 2009 şi înregistrat sub nr. 32/346 din  18.06.2009.

Camera Deputaţilor este Primă Cameră sesizată.
Consiliul Legislativ  a avizat favorabil proiectul de lege, cu observaţii şi propuneri, conform avizului nr. 545/27.05.2009.
Proiectul de lege supus dezbaterii are ca obiect de reglementare ratificarea Memorandumului de înţelegere privind cadrul instituţional al Iniţiativei de Pregătire şi Prevenire a Dezastrelor din Sud-Estul Europei, semnat la Zagreb la 24 septembrie 2007.
În conformitate cu prevederile art. 61 din Regulamentul Camerei Deputaţilor, membrii comisiei au examinat expunerea de motive şi proiectul de lege supus aprobării, în şedinţa din  24 iunie 2009.
La lucrările comisiei a participat, în calitate de invitat, domnul Ovidiu Simina, consilier al secretarului de stat la Ministerul Administraţiei şi Internelor.
În urma dezbaterii, membrii comisiei au hotărât, cu unanimitate de voturi, ca proiectul de Lege pentru ratificarea Memorandumului de înţelegere privind cadrul instituţional al Iniţiativei de Pregătire şi Prevenire a Dezastrelor din Sud-Estul Europei, semnat la Zagreb la 24 septembrie 2007, să fie supus, spre dezbatere şi adoptare plenului Camerei Deputaţilor, în forma înaintată de iniţiator.
Din numărul total de 25 membri ai comisiei au fost prezenţi  16 deputaţi.
În raport de obiectul şi conţinutul său, proiectul de lege face parte din categoria legilor ordinare.
                       PREŞEDINTE,                               SECRETAR,
                    Costică Canacheu                             Eugen Bădălan
Consilier

Dr. George Cucu

